આજે ચારેબાજુ યુદ્ધ અને અશાંતિના વાદળો છવાયેલા છે. એક રાષ્ટ્રની સામે બીજું રાષ્ટ્ર લડાયક બની યુદ્ધની તૈયારીઓમાં લાગેલું છે. જાતિ-જાતિ વચ્ચેના ભેદભાવ-હિંસા અને તિરસ્કારે હદ વટાવી દીધી છે. ક્યારેક તો કેટલાંક ધર્મો પણ સાંપ્રદાયિકતા અને કટ્ટરતાનું હળાહળ વિષ ફેલાવી રહ્યાં છે. આજે ધર્મ અને સંપ્રદાયોને પણ રાજનીતિના પ્યાદાં બનાવી દેવામાં આવ્યાં છે. આ ગઠબંધન વિશ્વને ક્યાં લઈ જશે? એ સમજાતું નથી.